**З А П И С Н И К**

од 12-та седница на Советот на ОпштинаАеродром, одржана на 30.05.2022 година со почеток во 16:30 часот, во просториите на ОпштинаАеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. Сања Несторовска Лазарова |
| 10.Лидија Стаменкова | 26. Кирил Митановски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.

Претседателот отвори расправа по однос на Записникот на 11-та седница на Советот.

Бидејќи никој друг не побара збор Претседателот го стави на гласање Записникот.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред од страна на

Комисијата за мандатни прашања, избори и именувања и тоа:

1.Предлог-Одлука за измена на одлуката за избор на претседател и членови на Комисијата за мандатни прашања, избори и именувања на Советот на Општина Аеродром.

2.Предлог-Одлука за измена на одлуката за избор на претседатели и членови на комисии на Советот на Општина Аеродром.

Од страна на советничката група Левица се доставени предлог точките:

1. Предлог-Иницијатива Советот на општина Аеродром да донесе одлука со која престојот и исхраната на децата во градинките на територија на Општина Аеродром да бидат ослободени од партиципација.
2. Предлог-Иницијатива Советот на општина Аеродром да донесе одлука за изградба на слеани тротоари преку нивна реконструкција со цел полесна пристапност на лицата со инвалидитет и бебешките колички.

Претседателот отвори расправа по однос на предлозите.

Претставник од комисијата за мандатни прашања Милка Тримчевска образложи дека предлог точките се доставени поради дадена одставка на член од советничката група на Левица и поради непречено функционирање на комисиите.

Претставник на советничката група Левица Дарко Масларковски даде образложените за предлог точките и кажа дека како советници предлагаат Советот да донесе одлука со која престојот и исхраната на децата во градинките во Општина Аеродром да бидат ослободени од партиципација, исто така предлагаат во Општината од страна на службите за урбанизам да се направи проект за изградба на слеани тротоари и реконструкција на истите со цел полесна пристапност на лицата со инвалидитет и бебешки колички.

Претседателот на Совет Дејан Митески побара образложение од страна на службите на Општина Аеродром во однос на Предлог-Одлуката за ослободување на партиципација во градинките, дали износот и висината ја предложува Советот или Министерството за труд и социјала.

Претставник на Општинската администрација даде образложение

Советникот Дарко Масларковски се јави за збор и кажа дека без разлика на тоа дали Советот е надлежен за утврдување оваа иницијатива доколку се изгласа ќе може на било каков начин да се повикуваме на истата, или ако ја одредува Министерството со оваа иницијатива како советници, општина и администрација ќе се повикаме и ќе побараме да се укине партиципацијата.

Претставник на Општинската администрација даде образложение во врска со изградбата на слеаните тротоари.

Бидејќи никој не побара збор по однос на предлог точките за дополнување на дневниот ред, Претседателот го заклучи претресот и поединечно ќе се гласа за предлозите за дополнување на дневниот ред.

1. **Предлог-Одлука за измена на одлуката за избор на претседател и членови на Комисијата за мандатни прашања, избори и именувања на Советот на Општина Аеродром.**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**2.Предлог-Одлука за измена на одлуката за избор на претседатели и членови на комисии на Советот на ОпштинаАеродром.**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**3.Предлог-Иницијатива Советот на општина Аеродром да донесе одлука со која престојот и исхраната на децата во градинките на територијата на Општина Аеродром да бидатослободени од партиципација.**

Претседателот на Совет Дејан Митески кажа дека имајќи предвид дека не е наша надлежност предложи да помине како иницијатива која што ќе ја изгласа Советот но ќе биде доставена до Министерство за труд и социјала.

**ГЛАСАА: ЗА – 19 советници ПРОТИВ – нема ВОЗДРЖАНИ- нема**

Се констатира дека иницијативата е дополнување на дневниот ред

**4.Предлог-Иницијатива Советот на општина Аеродром да донесе одлука за изградба на слеани тротоари преку нивна реконструкција со цел полесна пристапност на лицата со инвалидитет и бебешките колички**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Претседателот го стави на гласање дневниот ред со дополнувањето.**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека дневниот ред е усвоен

Согласно член 61 од Деловникот за работа на Советот претседателот предложи измена на редоследот на точките на дневен ред и тоа дополнителните точки да се разгледуваат како последни точки од дневниот ред, и тоа пред првата точка од дневниот ред Предлог-Решение за престанок на мандатот на член на Советот на Општина Аеродром, која ќе се разгледува како последна точка од дневниот ред.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека предлогот е усвоен

Се премина на точките од дневен ред.

**Прва точка**-**Предлог-Одлука за давање согласност на Годишен план за вработување за 2023 година за ООУ „Гоце Делчев“.**

Претседателот отвори расправа,бидејќи никој не се јави за збор Претседателот го заклучи претресот и ја стави точката на гласање.

**ГЛАСАА: ЗА – 25советници ПРОТИВ – нема ВОЗДРЖАНИ- нема**

Се контатира дека Одлуката е донесена

Се премина на **втората точка** од дневниот ред –.**Предлог-Одлука за давање согласност на Годишен план за вработување за 2023 година за ООУ „Ѓорѓија Пулевски“.**

Претседателот отвори расправа,бидејќи никој не се јави за збор претресот е заклучен и точката е ставена на гласање.

**ГЛАСАА: ЗА – 24 советници ПРОТИВ – нема ВОЗДРЖАНИ- нема**

Се констатира дека одлуката е усвоена

Се премина на **третата точка** од дневниот ред –**Предлог-Одлука за давање согласност на Годишен план за вработување за 2023 година за ООУ „Лазо Ангеловски“**

Претседателот отвори расправа.

За збор се јави Советникот Дарко Масларковски и побара објаснување од стручната служба, каде настанува проблемот што не ги остваруваат вработувањата кои што сега ги изгласуваме и да се даде насока дали тоа може да се промени.

Претставник од Општинската администрација даде појаснување.

Бидејќи никој друг не се јави за збор Претседателот го заклучи претресот и ја стави одлуката на гласање.

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**Четврта точка** –**Предлог-Одлука за давање согласност за измена и дополнување на Статут на ООУ „Лазо Ангеловски“.**

Претседателот отвори расправа,бидејќи никој не се јави за збор претресот се заклучи и точката беше ставена на гласање.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**Петта точка** - **Предлог-Одлука за одобрување на дополнителни финансиски средства на детски градинки на територијата на Општина Аеродром.**

Претседателот отвори расправа,бидејќи никој не побара збор претресот се заклучи и точката се стави на гласање.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека Одлуката е донесена.

**Шеста точка** - **Предлог-Одлука за измена и дополнување на Одлука за основање на јавно претпријатие на општина Аеродром за стопанисување на јавно осветлување**

Советничката Благица Сековска се јави за збор и се изјасни дека одеднаш слушнала дека формирањето на такво претпријатие е незаконско. Советничката побара објаснување за што станува збор и во каква ситуација се наоѓаме поради одлуката која беше донесена.

Советникот Милутин Ристески се јави за збор и апелира до владеачкото мнозинство уште еднаш да размисли и да се откаже од намерата за формирање на ова јавно претпријатие, бидејќи последиците кои што ќе настанат со формирањето на ова јавно претпријатие ќе удрат по џебот на граѓаните.

Советникот Дарко Масларковски се јави за збор и кажа претпријатието кое го формираме или моменталното претпријатие кое го има тендерот добиено да се сетираат уличните светла да се гаснат 15 минути пред стемнување.

Претставник од Општинската администрација Дејан Антовски дадео бразложение по однос на точката од дневен ред и кажа дека било добиено известување од Централен регистар каде што делот од називот на Јавното претпријатие треба да се промени и да гласи Јавно претпријатие на Општина Аеродром- Скопје.

Претседателот на Совет Дејан Митески кажа дека во други Општини каде што има формирано вакви Јавни Претпријатија Општините плаќаат многу помалку сметки за електрична енергија. Ако не била законски ваквата одлука немало да биде спроведена во Централен регистар.

Советникот Дарко Масларковски сe јави за збор и кажа ако веќе се прави некакво претпријатие жителите на Аеродром имаат право да знаат како ќе се формира тоа претпријатие, колку пари ќе троши тоа претпријатие, колку вработени ќе има и какви средства. Советникот праша дали имаат идеја кога поточно ова претпријатие ќе биде ставено во функција, како ќе функционира и слично.

Советникот Љупчо Недески се јави за збор и ги праша од службите бидејќи прво кажуваат дека треба да се регистрира, во праксата кога некој отвара нешто, прави проекти треба да има бизнис план и свот анализа.

Претседателот на Совет Дејан Митески на ова одговори дека одлуката за формирање веќе е донесена така да како советничко прашање треба да се постави за да се добие одговор.

**ГЛАСАА: ЗА – 15 советници ПРОТИВ – 10 советници ВОЗДРЖАНИ- нема**

Се констатира дека Одлуката е усвоена.

Советникот Даниел Самарџиски побара збор и кажа дека седмата точка се однесува на спорт и поради судир на интереси се изема од гласање.

По барање на советничката група Левица се даде пауза од 30 минути.

По 30 минутната пауза се премина на седмата точка од дневниот ред.

**Седма точка од дневниот ред со напомена дека истата ќе гласи** - **Предлог-Одлука за давање согласност на Одлука за избор на спортски клубови, спортски здруженија и здруженија на граѓани кои организираат спортски манифестации кои ќе бидат поддржани од средствата на Буџетот на Општина Аеродром за 2022 година во делот на организација на спортски манифестации.**

Претседателот отвори расправа за збор се јави Советникот Љупчо Недески и кажа дека повикот за финансирање кој бил објавен во два весници и на фејзбук страната е недоволно транспарентно бидејќи има луѓе кои немаат социјални мрежи. Исто така Советникот кажа дека не доволно се образложени средствата кои што се даваат.

Советникот Кирил Митановски зема збор и се изјасни дека Аеродром како Општина има страна на фејсбук и на инстаграм, за да допре таа страна до сите може да се направи мал маркетинг за кој што нема да бидат потребни многу средства.

Советникот Љупчо Недески се јави за збор и се надополни во делот за манифестациите каде што кажа во иднина да се направи некоја распределба бидејќи давање финансиска помош и организирање манифестации се различни работи.

Бидејќи никој друг не се јави за збор претресот беше заклучен и одлуката беше ставена на гласање.

**ГЛАСАА: ЗА – 15советници ПРОТИВ – 5 советници ВОЗДРЖАНИ- 1 советник**

Се констатира дека Одлукатае усвоена.

**Осма точка** со напомена дека истата ќе гласи-**Предлог-Одлука за давање согласност на Одлука за избор на здруженија и фондации кои ќе бидат поддржани од средствата на Буџетот на Општина Аеродром за 2022 година во делот на образованието, културата и заштитата.**

Претседателот отвори расправа за збор се јави Советникот Дарко Масларковски и кажа дека ќе ги избегне гласањата за овие одлуки. Советникот се изјасни дека на следната седница ќе побараат промена на правилникот и ќе бараат вклучување на советници на самата комисија и дистрибуција на самите проекти.

Советничката Сузана Павловска зема збор и кажа дека има предлог или забелешка која што се однесува во јавниот повик. Советничката смета дека манифестациите од фолклорот како што е фолклорен ансамбл Вапцаров, Детски Фестивал, МеѓународенфестивалЦветови 2022, Куд “Гоце Марковски” Долно Лисиче Здружението традиционално организирање на Илинденски марш, Советничката смета дека како традиционални манифестации треба да влезат во дел од Програмата за култура на Општината и не би требало на јавен повик да бараат средства за поддршка, туку тие средства за поддршка да си ги добиваат од буџетот со веќе предвидено средства според тежината на она што они го реализираат.

Советникот Љупчо Недески се јави за збор и праша по кои критериум се определувани износите кои се одобрени, исто така советникот кажа дека никаде во барањата ги нема мичуринските средби немаат поднесено, дали оваа година ќе бидат ставени како минатата година зошто не го запазиле рокот.

Советничката Благица Сековска зема збор и предложи во иднина оние кои што немаат комплетни документи воопшто да не се примаат а единствен критериум за избор на проектите да биде само нивниот квалитет. Советничката предложи пред прием на комисијата некомплетните документи да не се примаат на разгледување.

Претседателот на Совет Дејан Митески кажа дека како Општина сме должни да ги примиме сите барања

Советникот Васе Канзуров зема збор и кажа дека не може еваулација да прави архива не се компетентни. Вклучувањето на советниците во постапката на одлучување на Правилниците во Општинатне може ние со нашите законски надлежности да се мешаме во законските надлежности на Општината.

Советникот Дарко Масларковски зема збор и се изјасни дека нема проблем со ингеренција, дури и да се смени правилникот во однос на тоа советниците да немаат никакво одлучувачко право имаат право да се запознаени со проектите.

Советничката Благица Сековска зема збор и кажа дека не станува збор за еваулација туку за проверка на документи.

Советничката Милка Тримчевска се јави за збор и кажа дека поддршката која што ја дава Општина Аеродром во однос на сите овие проекти е за поздравување. Во текот на реализацијата и на крајот во рамките на евалуциониот дел може повеќе да се дискутира по однос на правилата, распределбата на средства и реализацијата доколку средствата кои што се доделени не ја исполниле главната цел, но сепак Советничката смета дека како Совет комплетните задачи и цели не би требало да ги разгледуваат затоа што тоа е тековно приложено според правилникот кој што е сеуште во сила.

Советничката Благица се јави за збор и кажа дека се согласуваат дека идејата е за поздравување но не значи дека не треба да се води сметка за квалитетот на проектите и за интересот на граѓаните на Општина Аеродром. Советничката праша дали оние кои што добиле средства од Општината имаат обврска на крај да поднесат извештај за завршен проект и дали тие извештаи се доставуваат до Советот на Општина Аеродром.

Советникот Дарко Масларковски се јави за збор и ја праша Советничката Милка Тримчевска како знае дали проектот е добар или не, како го евалуирала тоа и вели дека не треба тоа да ги засега нив. Советникот побра од Советничката во контра реплика да објасни дали има повеќе информации и побара Советничката ако има повеќе информации да каже за точката дваесет што е тоа што ќе го прави здружението.

Советничката Милка Тримчевска се јави за збор и кажа дека нема никакви дополнителни информации и дека нејзиниот професионален багаж вели дека преку оваа цел може да претпостави дека се работи за проект кој што ќе биде за придонес на граѓаните. Во однос со дваесетата точка штом веќе програмата е креирана тогаш по автоматизам имаме спектар на подобрување бидејќи некој се заложил да даде придонес. Целите кога ќе бидат поставени, конкретните задачи ќе бидат во фаза на реализација.

Советникот Дарко Масларовски постави прашање до Совтничката Милка Тримчевска и праша која е целта на деветнаеста точка.

Советничката Милка Тримчевска даде одговор дека целта на проектот е приближување на младите кон придобивките на културата. Таа истакна колку младите се оддалечени од културата и ова е одлично за еден чекор да се приближат до неа.

Советникот Љупчо Недески се јави за збор и се изјасни дека го испровоцирало тоа што акцентот се ставил на креирање интерактивна програма, ние гласаме проекти и очекуваме проекти за реализација што ќе се имплементираат.

Советникот Кирил Митановски зема збор обраќајки и се на Советничката Милка Тримчевска. Истоимениот кажа дека Советничката не е доволно запознаена со културата, бидејќи денес младите се повеќе споени за разлика од пред 20 години и тоа дека се оддалечени не се оддалечени.

Претставник од Општинската администрација даде образложение.

Бидејќи никој друг не побара збор, претресот беше заклучен и одлуката беше ставена на гласање.

**ГЛАСАА: ЗА – 15 советници ПРОТИВ – 6 советници ВОЗДРЖАНИ- нема**

Се констатира дека Одлуката е усвоена.

**Девета точка** - **Предлог-Одлука за исплата на еднократна парична помош по однос на поднесени поединечни барања од областа на социјалната заштита.**

**Ве известувам дека Одлуката се предлага да се усвои согласно заклучоците содржани во Записникот од одржаните комисии за буџет, финансирање и ЛЕРи за Социјална заштита, заштита на децата и здравствена заштита,каде се утврдени барањата кои ги исполнуваат критериумите за финансиска помош со точни износи на финансиска помош во рамки на расположливите средства во Буџетот на општина Аеродром.**

За збор се јави Советничката Сузана Павловска и кажа дека повлекувањето на оваа точка беше со цел да се разгледаат барањата и да завршат средствата онаму каде што се најмногу потребни.

Советникот Љупчо Недески се јави за збор како Претседател на Комисијата за финансирање и буџет и го извести Советот дека се одржа Комисијата за финансирање и буџет на која што присуствуваа двајца членови од комисијата за социјална заштита. Барањата беа разгледани и дадовме забелешка дека предност имаат мали деца и млади луѓе со посериозни здравствени проблеми при доделување на финансиски средства.

Советникот Васе Канзуров се jави за збор и кажа дека разгледани се сите барања и очекува сите заеднички да ја изгласаат оваа точка.

За збор се јави Советничката Благица Сековска и кажа дека одлично е што оваа точка се реализира и се надева дека со новиот Правилник ќе бидат побрзи со оваа минимална, но за некого голема помош.

Советникот Љупчо Недески зема збор и се изјасни дека без разлика кој го дал барањето и чија иницијатива е ние ќе поддржуваме се бидејќи тука сме да ги застапуваме интересите и правата на граѓаните.

Бидејќи никој друг не побара збор Претседателот го заклучи претресот и ја стави точката на гласање.

**ГЛАСАА: ЗА –26советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**Десета точка** -**Предлог-Правилник за измена и дополнување на Правилникот со критериуми за доделување на финансиска поддршка, донации и спонзорства.**

**Ве известувам дека Правилникот се предлага да се усвои согласно заклучоците содржани во Записникот од одржаните комисии за буџет, финансирање и ЛЕРи за Социјална заштита, заштита на децата и здравствена заштита, кои се однесуваат на критериумите**

Претседателот отвори расправа. За збор се јави Советничката Благица Сековска која кажа дека на одржаната заедничка Комисија за финансии и буџет и Комисијата за социјална работа имаше долга дебата, но работите кои што ги дале како треба да изгледа правилникот изгледаат недовршени. Бидејќи средствата во буџетот се ограничени, а Општината има многу жители треба да се направи критериум за селекција. Напоменато беше дека критериумот за селекција ќе биде ако поднесат барање двајца жители на Општина Аеродром кои што имаат исто заболување тогаш предност ќе добие оној кој што има лоша материјална состојба. Исто така ако поднесат барање двајца кои што имаат иста здравствена и иста материјална состојба предност, ќе добие оној кој што има помалку години. Формулацијата која што ги дефинира критериумите за оние баратели кои бараат средства треба да биде многу прецизно дефинирана.

Советничката Сузана Павловска се јави за збор и се заблагодари на администрацијата која што во изминатиот период на координациите на секој состанок разгледуваше како ќе постапиме по однос на социјалната заштита. Документите кои што се бараат за подолготрајно лекување во странство барателите веќе ги имаат тие документи само можат да ги приложат како доказ. Советничката смета дека во иднина треба да се постапува побрзо и да се запазува итноста на барањата на граѓаните.

Советничката Благица Сековска се јави за збор и кажа дека овие критериуми не се прецизирани доволн ои има забелешка за текстот подетално да се прецизира, да биде разбирлив и достапен за граѓаните.

Советничката Сузана Павловска се јави и даде одговор на реплика и кажа сите најверојатно различно го читаме и сите различно го разбираме текстот, па затоа може администрацијата да објасни.

Советникот Горан Костовски се јави за реплика за дискусијата на Советничката Сузана Павловска и кажа дека како што знае тој конзилијарно мислење се бара само за луѓе кои што одат во странство, а тука пишува како за сите да се бара и е малку збунувачко па затоа треба да се напише поубаво.

Советничката Лидија Стаменкова се јави за збор и кажа дека ова што сега го работат е еден чекор напред во однос на тоа што беше пред 5 месеци. Советничката се изјасни и кажа дека ако се нафатиле да направат статут тоа не значи дека ова е устав или закон што не може да се менува.

Претседателот на Совет Дејан Митески предложи да се достави Предлог -Правилникот до сите советници како би можеле да дадат свои предлози и мислења до надлежните комисии.

Советничката Благица Сековска се јави за збор и кажа дека немаат различно мислење и сите сакаат да им се помогне на граѓаните само што треба допрецизирање на Правилникот.

Советникот Васе Канзуров зема збор и кажа дека не може да се донесе никаков Правилник бидејќи постои правилникот, има правилници што се по закон предвидени.

За збор се јави Советникот Љупчо Недески кој даде извештај за комисијата и кажа дека според Предлог-Правилникот се одлучи да се избрише седиште на правното лице, дополнително во правилникот и да се додаде доказ за материјалната состојба исто така да се додаде предност за лекување на деца. Приоритетно се ставени критериумите за лоша материјална состојба и барања кои се однесуваат за лекување на млади и деца дека тие ќе имаат предност пред родител. Советникот точката од дневен ред со тоа што до наредна седница да биде допрецизирана.

Советникот Дарко Масларковски и праша дали оние кои што барањата им се одбиени ќе бидат известени поради која причина се одбиени.

Советникот Милутин Ристески се јави за збор и кажа бидејќи Претседателот даде преглог да се одложи точката Советникот предложи да се повлечат дискусиите да се одложи точката за следната седница и до тогаш предлозите ќе бидат доставени до соодветните комисии.

Советничката Милка Тримчевска зема збор и кажа дека точката е Предлог-Правилник за измена и дополна на Правилникот, Советничката смета дека се потроши непотребна енергија наместо да се фокусираме на некоја точка која што можеме да бидеме поконструктивни.

Советникот Милуин Ристески се јави за збор и кажа дека дискутираат по записник од комисиите кои што се состанаа,едната комисија имаше кворум го помина практично ова, другата комисија немаше кворум и не можеше да одлучува. Намерата на Советникот е да се прекинат дискусиите и да се продолжи наредната седница кога ќе се има нов текст.

Бидејќи никој друг не побара збор претресот беше заклучен и Предлогот за повлекување на 10та точка беше ставен на гласање

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека Предлогот е усвоен.

**Единаесета точка**со напомена дека истата ќе гласи- **Предлог-Одлука за давање согласност на План за заштита и спасување од природни непогоди и други несреќи на Општина Аеродром.**

Претседателот отвори расправа,за збор се јави Советникот Дарко Масларковски и кажа во документите кои што ги добиле има две против пожарни друштва, па Советникот предложи да бидат повикани и да видиме заедно како би можеле да ја подобриме сигурноста во однос на пожари и кризни состојби. Доколку тие здруженија сакаат и имаат желба да бидат ставени во служба на Аеродромци да бидат прва линија на заштита тука во нашата Општина. Советникот даде предлог до комисијата оја што е определена за тоа и до самиот кризен штаб на Општината овие две здруженија да бидат повикани на средба.

бидејќи никој друг не се јави за збор претресот беше заклучен и Предлог-Одлуката беше ставена на гласање.

**ГЛАСАА: ЗА – 26советници ПРОТИВ – нема ВОЗДРЖАНИ- нема**

Се констатира дека Предлог-Одлуката е усвоена.

**Дванаесета точка** - **Предлог-Одлука за измена на одлуката за избор на претседател и членови на Комисијата за мандатни прашања, избори и именувања на Советот на Општина Аеродром.**

Претставничката на комисијата Милка Тримчевска се произнесе и кажа дека по однос на оваа точка одржаната комисија како член на комисијата за мандатни прашања избори и именувања ја именува Сања Несторовска Лазаровачлен на Советот од советничката група на Левица.

Бидејќи никој не побара збор претресот беше заклучен и Одлуката беше ставена на гласање.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека одлуката е донесена.

**Тринаесета точка** - **Предлог-Одлука за измена на одлуката за избор на претседатели и членови на комисии на Советот на Општина Аеродром.**

Претставник од комисијата Милка Тримчевска се произнесе и кажа дека по однос на оваа точка му предложи на Советот поради непречена работа на комисијата Советничката Сања Несторовска Лазарова по однос на одлуката за избор на претседатели и членови на комисии на Советот на Општина Аеродром како предлог од комисијата да ја разгледа и да ја усвои.

Бидејќи никој друг не побара збор претресот беше заклучен и точката беше ставена на гласање.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**Четиринаесета точка**–**Предлог-Иницијатива Советот на општина Аеродром да донесе одлука со која престојот и исхраната на децата во градинките на територијата на Општина Аеродром да бидатослободени од партиципација.**

Претседателот отвори расправа,

За збор се јави Советникот Горан Костовски и кажа дека по однос на оваа точка се жалат Општините дека се намалени средствата за градинки од Централната власт и не знае зошто Општините институционално предлагаат ваква иницијатива, за да ја изблокираат власта со цел да попушти во нивните ставови. Не знам дали другите Општини под раководство на СДСМ им се скратени дотациите.

Советникот Васе Канзуров се јави за збор и кажа бидејќи Советникот Горан Костовски предложи притисок на Централната власт, го повика на 18 јуни да дојде на митингот ќе ја потиснат власта и ќе овозможиме републичките пари да ги искористиме онака како што беше во минатите буџети. Делот што треба Општината да го добие од Министерството за труд буџетот да го добива а не да го кратат.

Советникот Горан Костовски се јави за збор и кажа дека прашањето кога ќе има избори и дали ќе има избори друг го решава. Советникот кажа дека додека не заврши војната во Украина нема да има избори а војната ќе трае најмалку до 2024 година.

Советникот Милутин Ристески зема збори кажа дека намалувањето на дотациите е направено во повеќе Општини меѓу кои има и Општини каде Градоначалници се избрани од редовите на СДСМ. Ако ги следите седниците на Собранието на пратенички прашања на седницата во Собрание Министерката за труд и социјална политика најави зголемуање на дотациите кај сите Општини.

Советникот Горан Костовски се јави за збор и се изјасни дека не кажал дека намерно се скратени дотациите туку прашал дали е или не е тоа точно.

Советникот Даниел Самарџиски се јави за збор и кажа дека секогаш па и сега ќе инсистира да се насочиме кон локалните проблеми кои што ги имаат граѓаните во Општина Аеродром што не гласале на локални избори.

Советникот Горан Костовски се јави за збор и се изјасни дека се знае кој ја финансира целокупната корупција во Државава, кој ја финансира корупцијата во судството во собранието, пет години претходно што се случуваше.

Советничката Сузана Павловска се јави за збор и во врска со иницијативата да бидат ослободени од партиципација кажа дека пред неколку месеци се донесе одлука по барање на управните одбори на градинските Срничка и Буба Мара да бидат ослободени од партиципација самохрани родители и семејства кои останале без работа во текот на ковид пандемијата. Веќе се ослободени ранливи категории од партиципација.

Советникот Дарко Масларковски се јави за збор и кажа дека предлагаат иницијатива без разлика кој е надлежен, да се укине тој симболичен надоместок. Ова е само иницијатива не донесуваме одлуки, ќе бидам благодарен доколку ја изгласаме.

Советникот Горан Костовски се јави за збор и кажа дека Државата има пари да дава два пати по 500.000 евра на некои Општини а нема пари за градинки. Ова е само иницијатива која треба да се изгласа и да се пушти до Министерството. Советникот предлага што повеќе да се пуштаат вакви иницијативи.

Советникот Васе Канзуров се јави за збор и кажа дека очигледно се излезе од темата и излезе дека идејата за иницијативата е искористена од дневна политика. Поради тоа Советникот повеќе нема да гласа за иницијативи туку ќе гласа за точки од дневен ред.

Советникот Дарко Масларковски се јави за збор и кажа ако нема повеќе да се гласаат иницијативи која е поентата да постојат како советници.

Бидејќи никој друг не побара збор претресот беше заклучен и точката беше ставена на гласање.

**ГЛАСАА: ЗА – 5 советници ПРОТИВ – 1советник ВОЗДРЖАНИ- нема**

Се констатира дека иницијативата не е усвоена

**15 точка- Предлог-Иницијатива Советот на општина Аеродром да донесе одлука за изградба на слеани тротоари преку нивна реконструкција со цел полесна пристапност на лицата со инвалидитет и бебешките колички.**

Бидејќи никој не побара збор претресот беше заклучен и точката ставена на гласање

**ГЛАСАА: ЗА – 11 советници ПРОТИВ –нема ВОЗДРЖАНИ- нема**

Се констатира дека иницијативата не е усвоена.

**16 точка- Предлог-Решение за престанок на мандатот на член на Советот на Општина Аеродром.**

Советникот Кирил Митановски се јави за збор и кажа дека мило му е за овие 6 месеци што бил во состав на оваа советничка група и смета дека на негово место треба да дојде некој кој е постар и поискусен.

Претседателот на Совет Дејан Митески му се заблагодари за досегашната соработка на Советникот Кирил Митановски

Советникот Васе Канзуров се јави за збор и му се заблагодари на Советникот Кирил Митановски за искрената поддршка на нивните дебати.

Советникот Дарко Масларковски постави прашање до каде сме со формирањето на младински совет.

Советничката Благица Сековска се јави за збор и му се заблагодари на Советникот Кирил Митановски со што со неговата младост и позитивна енергија придонесе за успешна работа на советничката група Левица

Пред да се гласа се даде 10 минутна пауза

По 10 минутната пауза се премина на гласање

**ГЛАСАА: ЗА – 24советници ПРОТИВ –нема ВОЗДРЖАНИ- нема**

Се констатира дека Решението е усвоено.

Дневниот ред беше исцрпен.

Со тоа заврши дванаесетата седница на Советот на Општина Аеродром.

Претседател на Совет

на Општина Аеродром

Дејан Митески